CELEX: 32015R1723
Language: sl
Date: 2015-09-22 00:00:00
Title: Izvedbena uredba Komisije (EU) 2015/1723 z dne 22. septembra 2015 o uvrstitvi določenega blaga v kombinirano nomenklaturo

29.9.2015   
            
            
               SL
            
            
               Uradni list Evropske unije
            
            
               L 252/7
            
         IZVEDBENA UREDBA KOMISIJE (EU) 2015/1723
   z dne 22. septembra 2015
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. septembra 2015
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Razlogi
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Proizvod s stehiometrično sestavo iz magnezijevega aluminata (magnezijev aluminijev oksid) in kristalno strukturo spinela, ki je kemično opredeljen proizvod v obliki neenakomerno oblikovanih granul, grudic ali prahu. Vsebuje približno 28 mas. % magnezija, izračunanega kot magnezijev oksid, in približno 72 mas. % aluminija, izračunanega kot aluminijev oksid.
                              Uporablja se v proizvodnji ognjevarnih opek in ploščic za jeklarsko industrijo.
                              Pridobiva se s kemično reakcijo med magnezijevim oksidom in aluminijevim oksidom med taljenjem v rotacijski peči.
                           
                        
               
                  2841 90 85
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 1 k poglavju 28 in besedilo oznak KN 2841, 2841 90 in 2841 90 85.
                  Proizvod nastane s kemično reakcijo med taljenjem surovin v rotacijski peči. Je stehiometrična spojina (kemično opredeljena), v kateri se število atomov elementov lahko izrazi kot razmerje majhnih celih števil. Ni mineralna surovina ali ruda, zato ne more biti uvrščen v poglavji 25 ali 26.
                  Proizvodi v obliki neenakomerno oblikovanih granul, grudic ali prahu so surovina za pridobivanje proizvodov iz tar. št. 6815. Uvrstitev pod tar. št. 6815 je izključena, saj proizvodi niso končni izdelki niti polizdelki.
                  Zaradi stehiometrične sestave proizvod izpolnjuje zahteve opombe 1(a) k poglavju 28, ki določa, da tarifne številke tega poglavja obsegajo samo kemično opredeljene spojine (tj. tiste s stehiometrično sestavo).
                  Kot kemično opredeljen proizvod je spinel zaradi kemične sestave treba uvrstiti v poglavje 28 kot anorganski kemijski proizvod.
                  Proizvod je zato treba uvrstiti pod oznako KN 2841 90 85 kot druge oksi in peroksi soli kovinskih kislin.
               
            
                  
                              2.
                           
                           
                              Proizvod z nestehiometrično sestavo, ki vsebuje približno 20–35 mas. % magnezija, izračunanega kot magnezijev oksid, in približno 58–78 mas. % aluminija, izračunanega kot aluminijev oksid. Ima kristalno strukturo spinela in je v obliki neenakomerno oblikovanih granul, grudic ali prahu.
                              Uporablja se v proizvodnji ognjevarnih opek in ploščic za jeklarsko industrijo.
                              Pridobiva se s kemično reakcijo med magnezijevim oksidom in aluminijevim oksidom med taljenjem v rotacijski peči.
                           
                        
               
                  3824 90 96
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 3824, 3824 90 in 3824 90 96.
                  Proizvod nastane s kemično reakcijo med taljenjem surovin v rotacijski peči. Ni mineralna surovina ali ruda, zato ne more biti uvrščen v poglavji 25 ali 26.
                  Zaradi nestehiometrične sestave proizvod ne izpolnjuje zahtev opombe 1(a) k poglavju 28, ki določa, da tarifne številke tega poglavja obsegajo samo kemično opredeljene spojine (tj. tiste s stehiometrično sestavo), zato je izključen iz poglavja 28.
                  Proizvodi v obliki neenakomerno oblikovanih granul, grudic ali prahu so surovina za pridobivanje proizvodov iz tar. št. 6815. Ne uvrščajo se pod tar. št. 6815, saj niso končni izdelki niti polizdelki.
                  Proizvod je zato treba uvrstiti pod oznako KN 3824 90 96 kot drugi kemijski proizvodi in preparati kemijske industrije ali sorodnih industrij, ki niso navedeni in ne zajeti na drugem mestu.
               
            
                  
                              3.
                           
                           
                              Proizvod z imenom „taljeni magnezijev oksid krom“ v obliki neenakomerno oblikovanih sivih granul, delčkov ali prahu v zrncih neenakomerne velikosti, ki ima nestehiometrično sestavo iz magnezijevega oksida in kromovega oksida. Ima kristalno strukturo spinela in se uporablja v proizvodnji ognjevarnih opek in ploščic za jeklarsko industrijo.
                              Pridobiva se s taljenjem magnezijevega oksida in kromove rude v elektroobločni peči.
                           
                        
               
                  3824 90 96
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 3824, 3824 90 in 3824 90 96.
                  Proizvod nastane s kemično reakcijo med taljenjem surovin v elektroobločni peči. Ni mineralna surovina ali ruda, zato ne more biti uvrščen v poglavji 25 ali 26.
                  Zaradi nestehiometrične sestave proizvod ne izpolnjuje zahtev opombe 1(a) k poglavju 28, ki določa, da tarifne številke tega poglavja obsegajo samo kemično opredeljene spojine (tj. tiste s stehiometrično sestavo), zato je izključen iz poglavja 28.
                  Proizvodi v obliki neenakomerno oblikovanih granul, grudic ali prahu so surovina za pridobivanje proizvodov iz tar. št. 6815. Ne uvrščajo se pod tar. št. 6815, saj niso končni izdelki niti polizdelki.
                  Proizvod je zato treba uvrstiti pod oznako KN 3824 90 96 kot drugi kemijski proizvodi in preparati kemijske industrije ali sorodnih industrij, ki niso navedeni in ne zajeti na drugem mestu.